รัฐบาลไทย-ข่าวทำเนียบรัฐบาล-กรมการพัฒนาชุมชนขับเคลื่อน PDPA ได้ระดับ "ดีเยี่ยม" พร้อมได้รับมาตรฐานสากล ISO27001 ในการบริหารจัดการข้อมูลความมั่นคงปลอดภัยไซเบอร์ ด้านอธิบดีกรม พช. เน้นย้ำ มุ่ง Change for Good
วันเสาร์ที่ 30 มีนาคม 2567
30/03/2567
กรมการพัฒนาชุมชนขับเคลื่อน PDPA ได้ระดับ "ดีเยี่ยม" พร้อมได้รับมาตรฐานสากล ISO27001 ในการบริหารจัดการข้อมูลความมั่นคงปลอดภัยไซเบอร์ ด้านอธิบดีกรม พช. เน้นย้ํา มุ่ง Change for Good
กรมการพัฒนาชุมชนขับเคลื่อน PDPA ได้ระดับ "ดีเยี่ยม" พร้อมได้รับมาตรฐานสากล ISO27001 ในการบริหารจัดการข้อมูลความมั่นคงปลอดภัยไซเบอร์ ด้านอธิบดีกรม พช. เน้นย้ํา มุ่ง Change for Good เพื่อยกระดับความเชื่อมั่นในบริการที่ปลอดภัยแก่ประชาชน
วันนี้ (30 มี.ค. 67) นายสยาม ศิริมงคล อธิบดีกรมการพัฒนาชุมชน เปิดเผยว่า กรมการพัฒนาชุมชนได้รับการตรวจประเมินการรักษาความความมั่นคงปลอดภัยสารสนเทศและข้อมูลส่วนบุคคลในการปฏิบัติตามพระราชบัญญัติคุ้มครองข้อมูลส่วนบุคคลจากคณะกรรมการตรวจประเมิน นําโดยพลอากาศตรี จเด็ด คูหะก้องกิจ ผู้ช่วยเลขาธิการคณะกรรมการการรักษาความมั่นคงปลอดภัยไซเบอร์แห่งชาติ และคณะกรรมการจากสํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) และ สํานักงานคณะกรรมการคุ้มครองข้อมูลส่วนบุคคล (สคส.) ซึ่งกรมการพัฒนาชุมชนได้รับผลการตรวจประเมิน PDPA ระดับ "ดีเยี่ยม" ตามมาตรฐานสากล ISO27001 ในการบริหารจัดการความมั่นคงปลอดภัยไซเบอร์ข้อมูลส่วนบุคคล พร้อมกันนี้ได้รับคําแนะนําจากการตรวจประเมินของคณะกรรมการฯ โดยมีความตั้งใจจะขยายผลการดําเนินงาน เพื่อยกระดับความเชื่อมั่นในบริการที่ปลอดภัยแก่ประชาชน
นายสยาม ศิริมงคล อธิบดีกรมการพัฒนาชุมชน กล่าวว่า ตนได้มอบหมายให้ นายชยชัย แสงอินทร์ รองอธิบดีกรมการพัฒนาชุมชน พร้อมด้วยนายคมสิทธิ์ สุริยวรรณ ผู้อํานวยการศูนย์สารสนเทศเพื่อการพัฒนาชุมชน ผู้อํานวยการกลุ่มงานทุกกลุ่มงาน หัวหน้าฝ่ายอํานวยการ และเจ้าหน้าที่ศูนย์สารสนเทศฯ ประชุมรับฟังผลการประเมินการปฏิบัติตามพระราชบัญญัติคุ้มครองข้อมูลส่วนบุคคล พร้อมทั้งการประเมินผลการบริหารจัดการความมั่นคงปลอดภัยไซเบอร์หน่วยงานที่มีข้อมูลส่วนบุคคลจํานวนมาก ซึ่งกรมการพัฒนาชุมชนได้รับผลการตรวจประเมิน PDPA ระดับ "ดีเยี่ยม" ตามมาตรฐานสากล ISO27001 สําหรับแนวทางการขับเคลื่อน PDPA ของหน่วยงาน โดยกรมการพัฒนาชุมชนได้นําแนวทางตามนโยบายของรัฐบาลมาใช้ในการส่งเสริมให้บุคลากรตระหนักถึงความสําคัญของเทคโนโลยีดิจิทัลที่มีผลต่อการเปลี่ยนแปลง และนโยบายด้านการรักษาความมั่นคงปลอดภัยทางไซเบอร์และการคุ้มครองข้อมูลส่วนบุคคล ซึ่งมีวัตถุประสงค์เพื่อให้หน่วยงานภารรัฐดําเนินการด้านการคุ้มครองข้อมูลส่วนบุคคลและการรักษาความมั่นคงปลอดภัยไซเบอร์อย่างเป็นรูปธรรม ซึ่งกรมการพัฒนาชุมชน กระทรวงมหาดไทย เป็นหน่วยงานภาครัฐ 10 หน่วยงานแรกที่มีข้อมูลส่วนบุคคลจํานวนมาก โดยที่ผ่านมากรมการพัฒนาชุมชนได้มีการพัฒนา Big Data มาอย่างต่อเนื่อง เพื่อให้สามารถบูรณาการเชื่อมโยงฐานข้อมูลงานพัฒนาชุมชนภายในหน่วยงาน และรองรับข้อมูลสําคัญของส่วนราชการอื่น เพื่อใช้ในการบริหารจัดการตามภารกิจและผลิตบริการดิจิทัล Click ชุมชน เพื่อยกระดับการให้บริการประชาชนได้อย่างสะดวกรวดเร็ว และเป็นปัจจุบัน ซึ่งการบริหารระบบข้อมูลขนาดใหญ่เหล่านี้ จําเป็นต้องมีการรักษาความปลอดภัยข้อมูลของประชาชนให้มีประสิทธิภาพสูงสุด และให้ประชาชนเจ้าของข้อมูลเกิดความเชื่อมั่นในความปลอดภัยของข้อมูล เช่น ข้อมูลครัวเรือนจากข้อมูลความจําเป็นพื้นฐาน (จปฐ.) ข้อมูลผู้ประกอบการโอทอป ข้อมูลของกองทุนพัฒนาบทบาทสตรี ข้อมูลเจ้าของแปลงโคก หนอง นา ข้อมูลคนจนและกลุ่มคนเปราะบาง
นายสยาม ศิริมงคล อธิบดีกรมการพัฒนาชุมชน กล่าวเพิ่มเติมว่า กรมการพัฒนาชุมชนจึงมีมาตรการในการรักษาความมั่นคงปลอดภัยทางไซเบอร์และการคุ้มครองข้อมูลส่วนบุคคลตามมาตรฐานสากล ISO27001:2013 เพื่อรักษาความมีเสถียรภาพ ทั้ง เก็บ ใช้ เผยแพร่ และ เข้าถึงข้อมูลงานพัฒนาชุมชนอย่างมั่นคงปลอดภัยสอดคล้องกับนโยบายสําคัญของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ในการขับเคลื่อนภารกิจ “บําบัดทุกข์ บํารุงสุข” แบบทันโลก ทันสมัย และทันท่วงที ควบคู่กับนโยบาย Change for Good ของปลัดกระทรวงมหาดไทย ด้วยการนําเทคโนโลยีดิจิทัลด้าน Cyber Security and Data Protection และใช้ข้อมูลสารสนเทศเพื่อชี้เป้าในการทํางานและแก้ไขปัญหาให้ตรงจุดตามความต้องการของพี่น้องประชาชนในพื้นที่ และเป็นฐานข้อมูลในการตัดสินใจเชิงนโยบายของผู้บริหารได้
ด้าน นายชยชัย แสงอินทร์ รองอธิบดีกรมการพัฒนาชุมชน เปิดเผยว่า นโยบายด้านการรักษาความมั่นคงปลอดภัยทางไซเบอร์และการคุ้มครองข้อมูลส่วนบุคคลของกรมการพัฒนาชุมชน มีวัตถุประสงค์เพื่อให้กรมการพัฒนาชุมชนมีการดําเนินการด้านการคุ้มครองข้อมูลส่วนบุคคลและการรักษาความมั่นคงปลอดภัยไซเบอร์อย่างเป็นรูปธรรม ไม่ว่าจะเป็นเรื่องของเสริมสร้างความรู้ ความเข้าใจในการรักษาความมั่นคงปลอดภัยข้อมูลส่วนบุคคลและป้องกันข้อมูลส่วนบุคคลรั่วไหล การวางมาตรการป้องกัน ลดความเสี่ยงของหน่วยงานที่มีข้อมูลจํานวนมากและเพื่อใช้มาตรฐานไปปรับปรุงใช้งานในองค์กร การเสริมสร้างความตระหนักในองค์กรโดยกําหนดเป็นกิจกรรมตรวจสุขภาพด้านไซเบอร์ที่ควรทําเป็นประจํา เพื่อให้การดําเนินงานต่อเนื่องในทิศทางเดียวกัน ประสานงานและบูรณาการการเฝ้าระวังความเสี่ยงและภัยคุกคามด้านความมั่นคงปลอดภัยไซเบอร์ที่ส่งผลกระทบต่อการคุ้มครองข้อมูลส่วนบุคคล การแลกเปลี่ยนผู้เชี่ยวชาญหรือเจ้าหน้าที่มาปฏิบัติภารกิจในด้านที่เกี่ยวข้อง ร่วมจัดกิจกรรมการเผยแพร่องค์ความรู้ต่าง ๆ ตลอดจนประสานงาน สนับสนุน และให้ความช่วยเหลือในการพัฒนาทักษะบุคลากร รวมทั้งการปฏิบัติตามนโยบายและแผนว่าด้วยการรักษาความมั่นคงปลอดภัยไซเบอร์และแผนแม่บทด้านการส่งเสริมและการคุ้มครองข้อมูลส่วนบุคคล เพื่อยกระดับความมั่นคงปลอดภัยสารสนเทศและรักษาข้อมูลส่วนบุคคลของพี่น้องประชาชนให้มั่นคงปลอดภัยต่อไป
โอกาสนี้ พลอากาศตรี จเด็ด คูหะก้องกิจ ผู้ช่วยเลขาธิการคณะกรรมการการรักษาความมั่นคงปลอดภัยไซเบอร์แห่งชาติ พร้อมด้วย นาวาอากาศเอก เฉลิมชัย วงษ์เกตุ ผู้อํานวยการสํานักบริหารโครงสร้างพื้นฐานสําคัญทางสารสนเทศ และนายกิตตินันท์ ศรมงคล ผู้อํานวยการฝ่ายกํากับการคุ้มครองข้อมูลส่วนบุคคล พร้อมด้วยทีมตรวจแนะนํา ได้ชี้แจงเพื่อสร้างความรู้ความเข้าใจเกี่ยวกับการคุ้มครองข้อมูลส่วนบุคคลของกรมการพัฒนาชุมชน ให้แก่บุคลากรกรมการพัฒนาชุมชน ตามที่กําหนดไว้ในพระราชบัญญัติคุ้มครองข้อมูลส่วนบุคคล พ.ศ. 2562 โดย สคส. แจ้งผลการประเมินและให้ข้อเสนอแนะการตรวจทั้งหมด 10 ประเด็น โดยกรมการพัฒนาชุมชนได้ดําเนินการตามพระราชบัญญัติคุ้มครองข้อมูลส่วนบุคคลอย่างดีเยี่ยม และ สกมช. แจ้งผลการประเมินและให้ข้อเสนอแนะการรักษาความมั่นคงปลอดภัยไซเบอร์ข้อมูลส่วนบุคคล โดยกรมการพัฒนาชุมชนเป็นไปตามแนวทางการรักษาความมั่นคงปลอดภัยไซเบอร์เป็นอย่างดีตามมาตรฐานการรักษาความปลอดภัยข้อมูล และการที่กรมการพัฒนาชุมชนรักษามาตรฐานสากลของ ISO27001:2013 ส่งผลให้เกิดความเชื่อมั่น เชื่อถือ และความพร้อมใช้ในระบบรักษาความปลอดภัยสารสนเทศได้อย่างมีประสิทธิภาพ
"การยกระดับการดําเนินการด้านการคุ้มครองข้อมูลส่วนบุคคล และการรักษาความมั่นคงปลอดภัยไซเบอร์เป็นประเด็นที่ต้องให้ความสําคัญเป็นอย่างยิ่ง ซึ่งการตรวจประเมินในครั้งนี้ ถือเป็นความสําเร็จอีกหนึ่งขั้นที่จะเป็นเเรงขับให้กรมการพัฒนาชุมชนยกระดับการพัฒนาต่อไป ซึ่งจากผลลัพธ์ที่เกิดขึ้นอย่างเป็นรูปธรรมนี้จะช่วยเพิ่มประสิทธิภาพในการขับเคลื่อนงานตามภารกิจได้ตามพระราชบัญญัติ PDPA และการบริหารจัดการความมั่นคงปลอดภัยไซเบอร์ข้อมูลส่วนบุคคลได้เป็นอย่างดี และหวังเป็นอย่างยิ่งว่าผลการประเมินในครั้งนี้จะเสริมสร้างความเข้มแข็งของการทํางานภายในหน่วยงาน ช่วยเสริมนโยบายความมั่นคงปลอดภัยสารสนเทศและข้อมูลส่วนบุคคลของประชาชน ที่กําหนดให้กรมการพัฒนาชุมชนมีมาตรการและวิธีการในการดําเนินการปกป้องความลับและความถูกต้องครบถ้วนของข้อมูล ทําให้เกิดความพร้อมใช้งานอย่างต่อเนื่องสําหรับระบบสารสนเทศ สร้างความเชื่อมั่นให้แก่ผู้มีส่วนเกี่ยวข้องในทุกระดับ รวมถึงทําให้เกิดการพัฒนาและยกระดับคุณภาพของการรักษาความมั่นคงปลอดภัยอย่างต่อเนื่อง เพื่อให้การดําเนินการของหน่วยงานมีประสิทธิภาพต่อไป" นายสยามฯ กล่าวเน้นย้ํา
"กระทรวงมหาดไทย โดยกรมการพัฒนาชุมชน มีความตั้งใจที่จะพัฒนาและยกระดับงานด้านการบริหารจัดการมาตรฐานการรักษาข้อมูลส่วนบุคคลให้ปลอดภัย รวมทั้งสร้างความรู้ความเข้าใจและตระหนักรู้ถึงสิทธิในข้อมูลส่วนบุคคลที่เป็นประโยชน์ต่อเจ้าหน้าที่ฯ และนําแนวทางไปปรับใช้ในการยกระดับการรักษาความมั่นคงปลอดภัยข้อมูลส่วนบุคคลและสารสนเทศให้เป็นไปตามมาตรฐาน ISO27001:2022 อย่างต่อเนื่อง ให้เป็นไปอย่างมีประสิทธิภาพ เกิดประโยชน์สูงสุด เพื่อรองรับกับการเปลี่ยนแปลงของเทคโนโลยีที่เกิดขึ้นอย่างรวดเร็ว โดยเฉพาะด้านการจัดการข้อมูลสารสนเทศ ที่ในปัจจุบันมีชุดข้อมูลส่วนบุคคลจํานวนมาก และมีความเสี่ยงและภัยคุกคามที่เกิดขึ้นอย่างรวดเร็ว จึงมีความจําเป็นต้องมีการจัดการสารสนเทศอย่างมั่นคงปลอดภัย มีประสิทธิภาพ ถูกต้องแม่นยํา และทันต่อเหตุการณ์ ซึ่งนอกจากการจัดการสารสนเทศอย่างมั่นคงปลอดภัยแล้ว กรมการพัฒนาชุมชนยังยกระดับมาตรฐานด้าน Cyber Security โดยประยุกต์ใช้เทคโนโลยีการรักษาความปลอดภัยข้อมูลส่วนบุคคลในการพัฒนาระบบงานต่าง ๆ มากยิ่งขึ้น เพื่อให้ผู้รับบริการได้รับความเชื่อมั่นในการใช้บริการที่สะดวกมากยิ่งขึ้น พร้อมก้าวสู่การเป็นหน่วยงานภาครัฐที่มีความทันโลก ทันสมัย ทันท่วงที เพื่อทําหน้าที่บําบัดทุกข์ บํารุงสุข ยกระดับคุณภาพชีวิตของพี่น้องประชาชนอย่างยั่งยืนต่อไป" นายสยามฯ กล่าวทิ้งท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood #กรมการพัฒนาชุมชน